**Doložka vybraných vplyvov**

**A.1. Názov materiálu:** *Vládny návrh zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony*

**Termín začatia a ukončenia PPK:**

**A.2. Vplyvy:**

|  |  |  |  |
| --- | --- | --- | --- |
|  | Pozitívne\*  | Žiadne\* | Negatívne\* |
| 1. Vplyvy na rozpočet verejnej správy |  |  | X |
| 2. Vplyvy na podnikateľské prostredie |  | X |  |
| 3. Sociálne vplyvy - vplyvy na hospodárenie obyvateľstva,- sociálnu exklúziu,- rovnosť príležitostí a rodovú rovnosť a vplyvy na zamestnanosť | X |  |  |
| 4. Vplyvy na životné prostredie |  | X |  |
| 5. Vplyvy na informatizáciu spoločnosti | X |  |  |

\* Predkladateľ označí znakom x zodpovedajúci vplyv (pozitívny, negatívny, žiadny), ktorý návrh prináša v každej oblasti posudzovania vplyvov. Návrh môže mať v jednej oblasti zároveň pozitívny aj negatívny vplyv, v tom prípade predkladateľ označí obe možnosti. Bližšie vysvetlenie označených vplyvov bude obsahovať analýza vplyvov. Isté vysvetlenie, či bilanciu vplyvov (sumárne zhodnotenie, ktorý vplyv v danej oblasti prevažuje) môže predkladateľ uviesť v poznámke.

A.3. Poznámky

Vplyvy na rozpočet verejnej správy – celkový vplyv na rozpočet verejnej správy bude negatívny najmä z dôvodu zavedenia minimálneho dôchodku, zavedenia vyrovnávacieho príplatku pre osoby poberajúce dôchodok zo SR a ČR (ak získali najmenej 25 rokov dôchodkového poistenia pred rokom 1993) a rozšírenia okruhu poistencov štátu o osoby spadajúce pod program na ochranu svedkov.

Vplyvy na podnikateľské prostredie – vládny návrh zákona nemá vplyv na podnikateľské prostredie.

Sociálne vplyvy – celkový vplyv na hospodárenie obyvateľstva sa predpokladá pozitívny z dôvodu zavedenia minimálneho dôchodku, zavedenia vyrovnávacieho príplatku pre osoby poberajúce dôchodok zo SR a ČR (ak získali najmenej 25 rokov dôchodkového poistenia pred rokom 1993) a pokrytia osôb zaradených do programu na ochranu svedkov dôchodkovým poistením.

Vplyvy na životné prostredie – vládny návrh zákona nemá vplyv na životné prostredie.

Vplyvy na informatizáciu spoločnosti – vládny návrh zákona má vplyv na informatizáciu spoločnosti z dôvodu zavedenia povinnosti elektronického poskytovania údajov, dokladov a súčinnosti Sociálnej poisťovni vybranými inštitúciami, ktoré potrebuje na výkon sociálneho poistenia a starobného dôchodkového sporenia, ako aj zavedenia povinnosti Štatistického úradu Slovenskej republiky zverejňovať na svojom webovom sídle vybrané štatistické údaje.

A.4. Alternatívne riešenia

Bezpredmetné.

**A.5. Stanovisko gestorov**